IS: Sairausloma keskeytti Tapio Suomisen olympialaiset - Lontoon olympialaiset - Urheilu - Helsingin Sanomat
IS: Sairausloma keskeytti Tapio Suomisen olympialaiset
Ateenan olympialaisissa 2004 Tapio Suominen haastatteli konkarijuoksija Haile Gebrselassieta.
Kotikatsomoissa on ehditty ihmetellä Ylen suosikkiselostajan Tapio Suomisen puuttumista Lontoon olympialaisista. Syy on nyt selvinnyt, sillä Suominen on jäänyt sairauslomalle, kertoo Ilta-Sanomat.
Suomisen oli matkustanut Lontooseen normaalin suunnitelman mukaan jo reilusti ennen avajaisia, mutta joutui palaamaan pian kotiin.
"Suominen on sairauslomalla elokuun puoliväliin saakka", kertoo Ylen kisatiimin johtaja Robert Portman IS:lle.
"Tapsa tuli tänne, mutta sairausloma katkaisi työtehtävän. En voi luonnollisestikaan kommentoida asiaa."
Myöskään IS:n tavoittama Suominen ei halunnut puhua asiasta.
Suomisen oli määrä selostaa Lontoossa kisojen kohokohtiin kuuluvaa yleisurheilua. Nyt hänet korvaa Mikko Hannula, jonka piti alun perin keskittyä painiin.